text: Vejret? Det bliver en træls uge
  10 april 2012 kl. 06.56
  Det bliver møgvejr de kommende dage. Meget regn og hård blæst.
  De kommende dage bliver trælse, rent vejrmæssigt. Der kommer masser af regn og blæst.
  - Det bliver et typisk aprilvejr, som er meget omskifteligt, siger vagtchef Lars Henriksen fra DMI til Ritzau.
  Især de første par dage bliver våde.
  Ud over regnen bliver det også relativt blæsende idag med jævn til hård vind fra syd og sydøst. 
  - Torsdag og fredag løsner det op i skyerne. Der kommer lidt eller nogen sol, men også byger. Men det bliver også en anelse køligere med temperaturer på mellem 5 og 10 grader, siger Lars Henriksen.
  - Det ser ud som om, at der fra natten til torsdag kan komme lidt nattefrost igen, så det skal havefolkene være opmærksomme på med hensyn til blomsterne, fortæller vagtchefen.
  DMI forventer, at det ustadige vejr varer ved længere ind i april.
  - Der er ikke noget, der indikerer, at det skulle blive mere stabilt i næste uge, siger Lars Henriksen.
  